  Туспуктэм: Алексей Арзамасцев Майя Бывальцева Туннэ, 21-тӥ коньывуонэ, Удмуртиысь куд-ог ёросъёсын нырысетӥ лымы усиз. Но шутэтскон нуналъёсы элькунын антициклон кузёяськоз, соин ик шӧдскымон зор-кот уз усьы. Со сярысь улосвыл Гидрометцентрлэн пресс-службаез ивортӥз. Уйиёсы температура -1…-6 градусозь лэзькоз, нуназе 0…+5 градус котырын возиськоз. Вуоно арня кутсконын куазь воштӥськоз. Вордӥськонэ, 24-тӥ коньывуонэ, потон уе интыосын (нырысь ик уйпал, уйпал но шундыпуксён палась ёросъёсын) кот лымыен суро зор кӧня ке усёз. Нуназе зор, интыосын кот лымыен суро, кужмоялоз но быдэс элькунэ вӧлмоз, кема зороз. Тӧл кужмояса секундскын 9-14 метрозь пельтылоз. 25-тӥ коньывуонэ потон уе шӧдскымон зор-котъёс кот лымыен воштӥськозы, нуназе соос ӧжытгес луозы. Сюресъёс вылын секыт югдур кылдоз. Уйин -2…+2, нуназе 0…+5 градус возиськоз. Нырысь-валысь чакланъёсъя, арня шорын кезьытгес кариськоз. Тегъёс: Удмуртия куазь лымы  